Enzo Moavero Milanesi

Enzo Moavero Milanesi (født 17. august 1954) er en italiensk jurist, EU-funksjonær og uavhengig politiker. Han ble utnevnt til Europaminister (formelt minister uten portefølje for Europasaker i Utenriksdepartementet) i Mario Montis regjering 16. november 2011. Milanesi beholdt denne statsrådsposten i regjeringen statsminister Enrico Letta dannet 28. april 2013.Dichiarazione del Presidente del Consiglio incaricato Enrico Letta e lettura della lista dei Ministri, Palazzo del Quirinale, 27. april 2013.

Han ble statssekretær for Europasaker i Italia allerede i 1994 og var kabinettssjef for Mario Monti, daværende EU-kommissær for konkurranse og det indre marked, fra 1995 til 2000. Fra 2002 til 2005 var han visegeneralsekretær for Europakommisjonen.

Han er etterkommer etter Ferdinando Bocconi, som grunnla Università Commerciale Luigi Bocconi i Milano. Han er utdannet jurist ved La Sapienza i Roma og har en LL.M.-grad fra Europa-colleget i Brugge, hvor han studerte fra 1981 til 1982. Han har vært professor i rettsvitenskap (i bistillinger) ved La Sapienza, LUISS, Bocconi-universitetet og Europa-colleget.

 Referanser 

Kategori:Italienske politikere
Kategori:Alumni fra Europa-colleget
Kategori:Fødsler i 1954